Colegiul Național ”Alexandru Vlahuță” Râmnicu Sărat
Buzau, str Strada Tudor Vladimirescu , nr 13, Râmnicu Sărat 
CIF 4948798

Anunț concurs pentru post contractual conform H.G. 1336/2022

A.) Colegiul Național ”Alexandru Vlahuță” Râmnicu Sărat cu sediul în Râmnicu Sărat, str. Strada Tudor Vladimirescu  nr. 13, județul Buzau, organizează concurs, pentru ocuparea următorului post contractual,  conform H.G. nr. 1336/08.11.2022:
 1. Nivelul postului: execuție
 2. Denumirea postului: Bibliotecar S, post vacant, pe perioadă nedeterminată.
 3. Numărul de posturi: 1 post normă întreagă

B.) Documente solicitate candidaţilor pentru întocmirea dosarului de concurs, conform art. 35 din H.G. 1336/2022
a) formular de înscriere la concurs, conform modelului prevăzut la anexa;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică; 
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)  curriculum vitae, model comun european.

Dosarele de înscriere se depun la secretariat instituție. Informaţii la tel: 0238563945 sau la sediul instituţiei.
Termenul de depunere a dosarelor: 25.11.2026, ora 15:00, la sediul instituţiei.

C.) Condiţiile generale prevăzute de art. 15 din H.G. 1336/08.11.2022
Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Notă conform Ordinului comun MS/MEC nr. 55/3.335/2026: Pentru posturile din învățământul preuniversitar (funcții didactice, didactice auxiliare sau administrative, precum și funcții de conducere, de îndrumare și control), înscrierea la concurs este condiționată de prezentarea certificatului medical emis de medicul specialist de medicina muncii. Certificatul se emite în baza avizului medicului specialist psihiatru, a adeverinței medicale eliberate de medicul de familie și a consultației specifice de medicina muncii.

 Condiţii specifice de participare la concurs:
1. Nivelul studiilor: •	studii: absolvirea, cu examen de diplomă, a unei instituții de învățământ superior, secția de biblioteconomie, sau a altor instituții de învățământ superior, ai căror absolvenți au studiat în timpul școlarizării disciplinele de profil din domeniul biblioteconomiei(conf. art. 193 alin. (1) lit a) din legea nr 198/2023)
2. Vechime în muncă:  Minim 10 ani vechime în muncă
3. Alte condiții: •	Abilități computer: Cunoștințe de operare PC (MS Office, utilizare internet, programe specifice de gestiune a fondului de carte).  

D.) Bibliografie şi tematică: 
Bibliografia concursului:
 1.	Legea Învățământului Preuniversitar nr. 198/2023 (cu modificările și completările  ulterioare); 
2.	Ordinul 5726/2024 privind aprobarea Regulamentului-cadru de organizare 
3.	Legea bibliotecilor nr. 334/2002, republicată, cu modificările și completările ulterioare; 
4.	Regulamentul de organizare și funcționare a bibliotecilor școlare și a centrelor de documentare și informare (aprobat prin O.M.E.C.T.S. nr. 5556/2011); 
5.	Ordin nr. 2062/2000 pentru aprobarea Normelor metodologice privind evidența, gestionarea și inventarierea documentelor specifice bibliotecilor publice, emitent Ministerul Culturii.
 6.	Biblioteca Națională a României, Clasificarea zecimală universală – Ediție medie internațională în limba română, BNR, București, 1998. 
7.	Reguli naționale de catalogare și descriere bibliografică. 
 Tematica concursului: 
1.	Rolul bibliotecii școlare în procesul de învățământ și promovarea lecturii în mediul școlar. Atribuțiile bibliotecarului școlar. 
2.	Organizarea colecțiilor. Aranjarea cărților pe raft. 
3.	Prelucrarea documentelor: catalogarea, clasificarea, cotarea publicațiilor, CZU(clase, subclase,indici); tabele de autori. Catalogarea publicațiilor – scopul catalogării publicațiilor, tipuri de cataloage, organizarea cataloagelor. 
4.	Dezvoltarea colecțiilor. Criterii de dezvoltare a colecțiilor în biblioteca școlară. 
5.	Evidența colecțiilor. Documentele de evidență în bibliotecă. Primirea publicațiilor și introducerea lor în gestiunea bibliotecii. Reguli de completare a RI și RMF. 
6.	Realizarea fișei bibliografice a cărții. 
7.	Gestiunea bibliotecilor. Predarea-primirea unei biblioteci școlare. Inventarierea colecțiilor, proceduri și acte în contabilitate privind inventarierea colecțiilor bibliotecii școlare. 
8.	Scoaterea din evidență a documentelor uzate fizic și a celor lipsă la inventar. Casarea publicațiilor și proceduri de casare în biblioteca școlară. 
9.	Organizarea sălii de lectură și servicii pentru utilizatori în bibliotecile școlare. 
10.	Modalități de recuperare a publicațiilor pierdute, distruse sau deteriorate, conform legislației în vigoare. 







Calendarul de desfăşurare a concursului, respectiv data limită şi ora până la care se pot depune dosarele de concurs:

	Activitate
	Data
	Ora

	Data postării/publicării anunțului
	11 Noiembrie 2026
	

	Data limită de depunere a dosarelor
	25 Noiembrie 2026
	15:00

	Selecția dosarelor
	26 Noiembrie 2026
	12:00

	Afișarea selecției dosarelor
	26 Noiembrie 2026
	13:00

	Termen limită contestații ref la selecția dosarelor
	27 Noiembrie 2026
	13:00

	Afișarea rezultatelor la contestații
	2 Decembrie 2026
	13:00

	Proba scrisă
	7 Decembrie 2026
	09:00

	Afișarea rezultatelor la proba scrisă
	7 Decembrie 2026
	13:00

	Termen limită contestații la proba scrisă
	8 Decembrie 2026
	13:00

	Afișarea rezultatelor la contestații ref proba scrisă
	8 Decembrie 2026
	15:00

	Interviul
	9 Decembrie 2026
	09:00

	Afișarea rezultatelor la proba de interviu
	9 Decembrie 2026
	11:00

	Termen limită contestații la proba de interviu
	9 Decembrie 2026
	13:00

	Afișarea rezultatelor la contestații la proba de interviu
	9 Decembrie 2026
	15:00

	Afișare rezultat final
	9 Decembrie 2026
	15:30

